C 463/12
ET
Euroopa Liidu Teataja
5.12.2022
Euroopa Kohtu (üheksas koda) 13. oktoobri 2022. aasta otsus (Finanzgericht Bremeni eelotsusetaotlus – Saksamaa) – X GmbH & Co. KG versus Finanzamt Bremen (Kohtuasi C-431/21) (1) (Eelotsusetaotlus – Asutamisvabadus ja teenuste osutamise vabadus – Äriühingu tulumaks – Äriühingu maksustatava tulu kindlaksmääramine – Välisriikidega seotud tehingud – Kohustus esitada maksudokumente üksteisest vastastikku sõltuvate isikute vaheliste ärisuhete kohta – Maksustatava tulu hindamine ja suurendamine karistusena) (2022/C 463/14) Kohtumenetluse keel: saksa Eelotsusetaotluse esitanud kohus Finanzgericht Bremen
Põhikohtuasja pooled Kaebuse esitaja: X GmbH & Co. KG Vastustaja: Finanzamt Bremen
Resolutsioon ELTL artiklit 49 tuleb tõlgendada nii, et sellega ei ole vastuolus liikmesriigi õigusnormid, mille kohaselt on esiteks maksukohustuslasel kohustus pidada raamatupidamisarvestust niisuguste piiriüleste äritehingute hinnakokkuleppe ja muude äritingimuste liigi ja sisu ning majandusliku ja õigusliku aluse kohta isikutega, kellega tal on kapitaliosalusel põhinev vastastikune sõltuvussuhe või muu suhe, mis võimaldab sellel maksukohustuslasel või neil isikutel teist isikut kindlalt mõjutada, ja mis teiseks ei näe selle kohustuse rikkumise korral ette mitte üksnes seda, et asjaomases liikmesriigis tema maksustatava tulu puhul kehtib ümberlükatav eeldus, et see on deklareeritust suurem, kuna maksuamet võib hindamise teha maksukohustuslase kahjuks, vaid ka lisamaksu määramise, mis on täiendavalt arvutatud tulu summast vähemalt 5 % ja mitte rohkem kui 10 %, aga vähemalt 5 000 eurot, välja arvatud juhul, kui maksukohustuslane ei ole selle kohustuse rikkumises süüdi või kui süü ei ole suur.
(1)
ELT C 401, 4.10.2021.
Euroopa Kohtu (kümnes koda) 13. oktoobri 2022. aasta otsus (Consiglio di Stato eelotsusetaotlus – Itaalia) – Liberty Lines SpA versus Ministero delle Infrastrutture e dei Trasporti (Kohtuasi C-437/21) (1) (Eelotsusetaotlus – Transport – Määrus (EMÜ) nr 3577/92 – Artiklid 1 ja 4 – Määrus (EÜ) nr 1370/2007 – Artikkel 1 – Avaliku teenindamise otselepingute sõlmimine – Kiirreisilaevadega meritsi osutatavad avalikud reisijateveoteenused – Võrdsustamine meritsi osutatavate raudteetranspordi teenustega) (2022/C 463/15) Kohtumenetluse keel: itaalia Eelotsusetaotluse esitanud kohus Consiglio di Stato
Põhikohtuasja pooled Apellant: Liberty Lines SpA Vastustaja: Ministero delle Infrastrutture e dei Trasporti